Enn Soosaare esseistikapreemia

Enn Soosaare esseistikapreemia on Enn Soosaare mälestuseks välja antav eetilise esseistika auhind.

Preemiat annab välja Enn Soosaare Sihtasutus. President Toomas Hendrik Ilvese ettepanekul nimetati preemia eetilise esseistika auhinnaks. Preemia saab autor, kes on oma kirjutistega aidanud levitada ja arendada ühiskonnas väärtusi, millele Enn Soosaar pühendas kogu oma loometegevuse. Auhinna määrab selleks kutsutud žürii, kuhu kuuluvad Eesti Kirjanike Liidu ja Eesti kirjutava pressi esindajad.Enn Soosaare esseistika preemia. Enn Soosaare Sihtasutuse veebisait. 

Auhind määratakse ühiskonda eetilisest aspektist käsitleva essee(de) eest. Kui algselt võeti arvesse vaid trükiajakirjanduses ilmunud kirjutisi, siis alates 2019. aastast võivad Enn Soosaare esseistikapreemiale kandideerida ka üksnes elektrooniliselt ilmunud esseed. Küll aga peab algne tekst olema loodud eesti keeles.Enn Soosaare eetilise esseistika auhind 2020 võitja on Jüri Saar. Sirp, 15. veebruar 2021.

Preemia anti üle Enn Soosaare sünniaastapäeval 13. veebruaril. Viimati tehti seda aastal 2021 Keila raamatukogus. Seal asub ka Enn Soosaare rikkalik raamatute kogu. 

Laureaadid
 2012 Ilmar Raag essee "Kultuuritust ei ole olemas" eest
 2013 Kalle Muuli raamatu "Isamaa tagatuba" eest
 2014 Toomas Paul essee "Aus vale, vale ausus" eest
 2015 Hent Kalmo essee "Utoopiline Eesti" eest
 2016 Margus Laidre essee "Kelle sõna valitseb maailma?" eest
 2017 Jüri Reinvere esseede "Vabadus olla rumal" ja „Hirm kaotada rohkem, kui on juba kaotatud“ ja „Cosi fan tutte ehk Mis on õhtusöögiks?“ ja "Facebooki kiituseks“ eest
 2018 Marju Lepajõe essee "Tarkus ja õiglus kaitsevad kõiki" ja Postimehe arvamusliidrite lõunal 2017 esitatud kõne "Tõejärgse maailma uudised" eest
 2019 Hasso Krull esseede "Kosmiline mälu. Posthumanistliku eetika imperatiiv" ja "Imelihtne tulevik. Kaheksa kannaga manifest" eest
2020 Eero Epner essee "Sest nad saavad" eest
2021 Jüri Saar essee "Meritokraatia vs. stultokraatia" eest

Viited

Kategooria:Eesti kirjandusauhinnad